cyanic-selkie/wikianc huggingface dataset:
Somatoparaphrenia
Somatoparaphrenia ต่างจากโรคที่คล้ายกันอีกอย่างหนึ่งคือ asomatognosia ซึ่งกำหนดโดยการสูญเสียการรู้จำซีกหนึ่งของร่างหรือแขนขาข้างหนึ่ง ซึ่งอาจจะมีสาเหตุจากอัมพาตหรือภาวะละเลยกึ่งปริภูมิ (hemispatial neglect) ยกตัวอย่างเช่น คนไข้โรค asomatognosia อาจจะถือเอาแขนของตนผิดว่าเป็นของคุณหมอ แต่ว่า คุณหมอยั้งสามารถชี้แจงให้คนไข้เห็นว่าเป็นแขนของตน  ถึงแม้จะเป็นการแก้ความผิดพลาดได้แต่เพียงชั่วคราว
บุญเกิด หิรัญคำ
นายบุญเกิด หิรัญคำ อดีตรัฐมนตรีช่วยว่าการกระทรวงคมนาคม ในรัฐบาลหม่อมราชวงศ์เสนีย์ ปราโมช 2 สมัย และอดีตสมาชิกสภาผู้แทนราษฎรจังหวัดชัยภูมิ 4 สมัย และเป็นหนึ่งในสามนักการเมืองที่เป็นโจทย์ยื่นฟ้อง จอมพลถนอม กิตติขจร เมื่อครั้งก่อการรัฐประหารในปี พ.ศ. 2514 ว่าเป็นการก่อกบฎ
ฝรั่งเศสเขตวีชี
ฝรั่งเศสเขตวีชี (Régime de Vichy; 10 กรกฎาคม ค.ศ. 1940 – 9 สิงหาคม ค.ศ. 1944) เป็นชื่อสามัญของ รัฐฝรั่งเศส (État français) ผู้นำคือ จอมพล ฟีลิป เปแต็ง ในช่วงสงครามโลกครั้งที่สอง ซึ่งเป็นอิสระอย่างเป็นทางการ ได้ใช้นโยบายในการให้ความร่วมมือกับนาซีเยอรมนี ซึ่งยึดครองพื้นที่ทางตอนเหนือและทางตะวันตกก่อนที่จะครอบครองส่วนที่เหลือของประเทศฝรั่งเศสแผ่นดินใหญ่ในเดือนพฤศจิกายน ค.ศ. 1942 แม้ว่าปารีสจะเป็นเมืองหลวงอย่างเห็นได้ชัดเจน แต่รัฐบาลวิชีได้ก่อตั้งสถาปนาตัวเองในเมืองตากอากาศของวิชีใน"เขตเสรี"(zone libre)ที่ไม่ได้ถูกยึดครอง ซึ่งยังคงมีหน้าที่รับผิดชอบในการบริหารปกครองทางพลเรือนของฝรั่งเศส เช่นเดียวกับดินแดนอาณานิคม
ประสาทหลอนเสียงดนตรี
ประสาทหลอนเสียงดนตรี (Musical Hallucination) หรือ อาการเสียงดนตรีหลอน  เป็นประเภทหนึ่งของประสาทหลอนทางหู (auditory hallucination) เป็นคำเรียกความผิดปกติที่ได้ยินเสียงเครื่องดนตรีหรือเสียงเพลง เป็นความผิดปกติที่หายาก ในงาน cohort study งานหนึ่ง ซึ่งเป็นงานวิจัยมีบุคคลเข้าร่วม 3,678 คน  แต่มีเพียง 0.16% เท่านั้นที่รายงานว่ามีอาการนี้
การสร้างภาพสมองโดยกิจ
การสร้างภาพสมองโดยใช้โพซิตรอนอีมิสชันโทโมกราฟี (PET) และ fMRI แสดงว่า อาการเสียงดนตรีหลอนเกิดขึ้นพร้อมกับการทำงานในเขตหลายเขตในสมองรวมทั้ง เขตประมวลข้อมูลเสียง (auditory areas),  คอร์เทกซ์สั่งการ,  เขตสายตา, basal ganglia, ก้านสมอง, พอนส์, tegmentum, ซีรีเบลลัม, ฮิปโปแคมปัส, อะมิกดะลา, และระบบการได้ยินรอบ ๆ (peripheral auditory system)
โรคทางจิตเวช
ในปี ค.ศ. 2006 นักวิจัยจานะคีระมันและคณะแสดงเค้สของหญิงอายุ 93 ปีที่มีโรคซึมเศร้า ผู้ประสบกับประสาทหลอนเสียงดนตรีในขณะที่กำลังบำบัดด้วยการรักษาทางจิตเวชด้วยไฟฟ้า (ECT) นักวิจัยพบว่า อาการประสาทหลอนมีความสัมพันธ์แบบผกผันกับอาการซึมเศร้าของคนไข้ และเกิดจากการบำบัดโดย ECT คนไข้ไม่มีความผิดปกติทางการได้ยิน ซึ่งบอกเป็นนัยว่า อาการนี้สามารถเกิดจากเหตุต่าง ๆ รวมทั้งความเจ็บป่วยทางจิตเวช หลังจากที่สำเร็จการบำบัด อาการประสาทหลอนของคนไข้ก็หายไป  ซึ่งบอกเป็นนัยว่า  สามารถเป็นอาการแบบเฉียบพลันแต่ชั่วคราว
ประเทศมอลตาในพาราลิมปิกฤดูร้อน 2016
ประเทศมอลตา เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติมอลตาเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
ถนนมหาเศรษฐ์
ประวัติ
ถนนมหาเศรษฐ์เป็นหนึ่งในโครงการทางหลวงเทศบาลตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่แขวงสี่พระยาและแขวงสุริยวงศ์ เขตบางรัก กรุงเทพมหานคร พ.ศ. 2528 โดยมีจุดประสงค์เพื่อแบ่งเบาปริมาณการจราจรบนถนนสี่พระยา ถนนสุรวงศ์ ถนนมเหสักข์ และถนนเจริญกรุงซึ่งอยู่ใกล้เคียง จากนั้นได้ก่อสร้างจนเสร็จและเปิดการจราจรเมื่อเดือนมกราคม พ.ศ. 2545 แต่ยังไม่มีการตั้งชื่อถนนอย่างเป็นทางการในคราวเดียวกัน ต่อมาสำนักงานเขตบางรักได้ออกสำรวจความคิดเห็นของประชาชนในพื้นที่ว่าต้องการใช้ชื่อถนนใดระหว่าง ถนนเทวศักดิ์ กับ ถนนมหาเศรษฐ์ ผลการสำรวจปรากฏว่า ประชาชนร้อยละ 70 ต้องการให้ตั้งชื่อว่า ถนนมหาเศรษฐ์ ซึ่งหมายความว่า "ถนนของผู้มีทรัพย์" สำนักงานเขตจึงทำเรื่องเสนอชื่อดังกล่าวต่อคณะกรรมการกลางตั้งชื่อถนน ตรอก ซอย วงเวียน ทางแยก คลอง สะพาน และสถานที่สำคัญในเขตกรุงเทพมหานคร และถนนสายนี้ได้รับการอนุมัติให้ใช้ชื่อว่ามหาเศรษฐ์ตั้งแต่วันที่ 25 กรกฎาคม พ.ศ. 2546
คณะวิทยาศาสตร์ มหาวิทยาลัยสยาม
คณะวิทยาศาสตร์ มหาวิทยาลัยสยาม ได้รับการอนุมัติจากทบวงมหาวิทยาลัยเปิดหลักสูตรวิทยาศาสตรบัณฑิต สาขาเทคโนโลยีการอาหาร และสาขาวิทยาการคอมพิวเตอร์ เป็นลำดับคณะที่ 7 ของมหาวิทยาลัยสยาม
ออสตราเลเชีย
ออสตราเลเชีย (Australasia) คือชื่อที่ใช้เรียกภูมิภาคย่อยของภูมิภาคโอเชียเนีย กล่าวคือ ออสเตรเลีย นิวซีแลนด์ และหมู่เกาะใกล้เคียงในมหาสมุทรแปซิฟิก
กันต์ดนัย ชื่นหิรัญ
ประวัติ
กันต์ดนัย เข้าสู่วงการจากการไปแคสโฆษณา การเดินแบบและในระหว่างนั้นได้เข้าร่วมประกวดในรายการ The Acting Queen & Hero ปี 2 ทำให้ทาง ช่อง 3 ได้เรียกเข้าไปเซ็นสัญญาเป็นนักแสดงในสังกัดและได้แสดงละครครั้งแรกโดยรับบทเป็นพระเอกเต็มตัวในเรื่อง ลูกไม้ลายรัก เมื่อปี พ.ศ. 2557 ในบทของ ภัทรดนัย
อุจจาระ
อุจจาระ (คำอื่น ๆ เช่น มูล, อึ, ขี้) คือ ของที่เหลือจากการย่อยจากระบบทางเดินอาหารของสิ่งมีชีวิตโดยถ่ายออกทางทวารหนัก ส่วนใหญ่จะมีกลิ่นเหม็นเนื่องจากแบคทีเรียในลำไส้ของสัตว์นั้น ๆ
ความสำคัญทางนิเวศวิทยา
หลังจากที่สัตว์ตัวหนึ่งได้ย่อยอาหารที่กินเข้าไป มักจะเหลือส่วนหนึ่งที่ระบบทางเดินอาหารไม่สามารถดูดซึมได้และจะกลายเป็นอุจจาระหรือมูลสัตว์ แต่ถึงกระนั้นอุจจาระอาจจะยังคงมีพลังงานหลงเหลืออยู่กว่า 50% ของอาหารทั้งหมด นั่นหมายความว่าอาหารทุกอย่างที่สัตว์กินเข้าไป จะมีพลังงานส่วนหนึ่งหลงเหลือมาให้กับผู้ย่อยสลายในระบบนิเวศ สิ่งมีชีวิตหลายชนิดสามารถเจริญเติบโตได้ในอุจจาระ ตั้งแต่แบคทีเรีย เห็ดรา หรือแม้แต่แมลงเช่นด้วงขี้ควาย (dung beetle) ซึ่งสามารถรับรู้กลิ่นได้จากระยะทางไกล อุจจาระนั้นมีความแตกต่างกันขึ้นอยู่กับอาหารที่กินเข้าไป อุจจาระอาจเป็นอาหารหลักหรืออาหารเสริมของสัตว์บางชนิด ตัวอย่างเช่นลูกช้างจะกินมูลจากแม่ของมันเพื่อเพิ่มจุลชีพในลำไส้ (gut flora) เป็นต้น
อีเอฟแอลแชมเปียนชิป ฤดูกาล 2020–21
อีเอฟแอลแชมเปียนชิป ฤดูกาล 2020–21 (หรือเรียกว่า สกายเบตแชมเปียนชิป ด้วยเหตุผลด้านผู้สนับสนุน) เป็นการแข่งขันอีเอฟแอลแชมเปียนชิปฤดูกาลที่สี่ของลีกภายใต้ชื่อปัจจุบันและในฤดูกาลที่ 29 ภายใต้รูปแบบโครงสร้างของลีกปัจจุบัน
แจ็ก คอลลิสัน
คอลลิสันเป็นผลผลิตจากสถาบันเยาวชนของเวสต์แฮมที่มีความก้าวหน้าอย่างรวดเร็ว จากนักฟุตบอลฝึกหัดก้าวสู่ทีมชุดใหญ่ เล่นในพรีเมียร์ลีก เมื่อเขาอายุได้เพียง 16 ปี เขาเล่นได้หลายตำแหน่งในแผงกองกลาง
ประเทศมอริเชียสในพาราลิมปิกฤดูร้อน 2016
ประเทศมอริเชียส เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติมอริเชียสเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 2 ชนิดกีฬา
วัดถ้ำเขาขุนกระทิง
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2547 เป็นอาคารคอนกรีตเสริมเหล็ก วิหารเป็นอาคารคอนกรีตเสริมเหล็ก สร้างเมื่อ พ.ศ. 2521 ศาลาการเปรียญ สร้างเมื่อ พ.ศ. 2528 เป็นอาคารคอนกรีตเสริมเหล็กทรงไทย กุฏิสงฆ์ จำนวน 10 หลัง ศาลาอเนกประสงค์ สร้างเมื่อ พ.ศ. 2515 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก สร้างเมื่อ พ.ศ. 2545
ลาสโล เตอเกช
เตอเกชเป็นอดีตประธานกิตติมศักดิ์ของพันธมิตรประชาธิปไตยชาวฮังการีในโรมาเนีย และในปัจจุบันเป็นประธานสภาแห่งชาติฮังการีแห่งทรานซิลเวเนียซึ่งเป็นองค์การภาคประชาชนสำหรับชาวฮังการีในทรานซิลเวเนีย รวมถึงยังเป็นสมาชิกของกลุ่มปรองดองประวัติศาสตร์ยุโรป มีความสัมพันธ์ใกล้ชิด (แต่ไม่ได้เป็นสมาชิก) กับพรรคประชาชนฮังการีแห่งทรานซิลเวเนีย และร่วมสนับสนุนมติรัฐสภายุโรป ลงวันที่ 2 เมษายน 2009 ว่าด้วยมโนธรรมยุโรปกับระบบรวบอำนาจเบ็ดเสร็จ
ประเทศอิรัก
ภูมิศาสตร์
อิรักมีพื้นที่ทั้งหมด 437,072 ตารางกิโลเมตร ทิศตะวันออกติดกับ อิหร่าน ทิศเหนือ ติดกับตุรกี ทิศใต้ติดกับคูเวต ทิศตะวันตกติดกับ ซีเรีย และจอร์แดน สภาพทางภูมิศาสตร์ของอิรัก เป็นทะเลทรายร้ออิรักยละ 40 ที่ราบสูง ยากแต่การทำการเกษตรทำให้อิรักต้องนำเข้าสินค้าภาคการเกษตรเช่น ข้าวสาลี ข้าวจ้าว ธัญพืช แต่อย่างไรก็ดี อิรักก็มีแม่น้ำไหลผ่าน 2 สาย คือ ไทรกิส ยูเฟรตีส ทำให้ยังพอมีความอุดมสมบูรณ์อยู่บ้าง
การแบ่งเขตการปกครอง
เขตปกครองตนเองเคอร์ดิสถาน (Kurdistan Autonomous Region) ซึ่งได้รับการรับรองโดยรัฐธรรมนูญ มีพื้นที่รวมบางส่วนของเขตผู้ว่าการทางเหนือ และปกครองตนเองในเรื่องราชการภายในส่วนใหญ่
ศาสนา
ชาวอิรักส่วนใหญ่นับถือศาสนาอิสลาม 96% แบ่งเป็นนิกาย ชีอะห์ 31.5% กับ ซุนนีย์ 64.5%   ลัทธิเหตุผล กับ Yazdânism 2.0%   ศาสนาคริสต์ 1.2%    ศาสนาอื่น ๆ  0.8%
รูตันโวเยเจอร์
รูตันโวเยเจอร์ (Rutan Voyager หรือ Vogerger หรือ Model 76 Voyager) เป็นเครื่องบินลำแรกของโลกที่บินรอบโลกโดยไม่ได้ลงจอด และไม่ได้มีการเติมเชื้อเพลิงกลางอากาศ มีนักบิน 2 คน คือ Dick Rutan และ Jeana Yeager (ผู้หญิง ที่ไม่ได้เป็นญาติกับชักเยเกอร์ ผู้ที่บินเร็วเหนือเสียงคนแรกของโลก) ขึ้นบินจากฐานทัพอากาศเอ็ดเวิดส์ (Edwards Air Force Base) โดยใช้ทางวิ่งยาว 15,000 ฟุต (4,600 ม.) ในทะเลทราย Mojave เมื่อวันที่ 14 ธค. 1986. ใช้เวลาบิน ทั้งหมด 9 วัน 3 นาที 44 วินาที มุ่งหน้าบินไปทางตะวันตกได้ระยะทาง 26,366 ไมล์ (42,432 กม. หรือ FAI accredited distance เท่ากับ 40,212 กม) ที่ระดับความสูงเฉลี่ย 11,000ฟุต (3.4 กม). เป็นการทำลายสถิติของเครื่องบินแบบโบอิง B-52 ของกองทัพอากาศสหรัฐอเมริกา
มิลวอกี บักส์
มิลวอกี บักส์ เป็นทีมบาสเกตบอลในลีกเอ็นบีเอ ในเมืองมิลวอกี รัฐวิสคอนซิน เล่นอยู่ใน ดิวิชั่นภาคกลาง ใน คอนเฟอเรนส์ตะวันออก
เจิ้งโจว
จากข้อมูลสำมะโนประชากรจีน ค.ศ. 2020 นครเจิ้งโจวมีประชากรอาศัยอยู่จำนวน 12,600,574 คน โดยในจำนวนนี้มี 10,260,667 คนที่อาศัยอยู่ในเขตสิ่งปลูกสร้าง (built-up area) ซึ่งประกอบด้วยเขตที่อยู่ในตัวเมือง 6 เขต บวกกับอำเภอจงมู่ นครซินเจิ้ง และนครสิงหยาง ซึ่งในปัจจุบันเริ่มมีความเป็นเมืองมากขึ้น เจิ้งโจวมีจีดีพีรวม 1.014 ล้านล้านเหรินหมินปี้ใน ค.ศ. 2018 มหานครเจิ้งโจวได้รับเลือกให้เป็นหนึ่งใน 13 นครขนาดใหญ่ที่เกิดขึ้นใหม่ในประเทศจีน จากการรายงานโดยอีโคโนมิสต์อินเทลลิเจนซ์ยูนิต (Economist Intelligence Unit) เมื่อเดือนกรกฎาคม ค.ศ. 2012 และได้รับเลือกให้เป็นนครศูนย์กลางแห่งชาติแห่งที่แปดอย่างเป็นทางการ เมื่อ ค.ศ. 2017 โดยรัฐบาลกลางในกรุงปักกิ่ง
การเกษตร
เจิ้งโจวมีผลิตภัณฑ์หลัก เช่น แอปเปิล ยาสูบ ข้าวโพด ฝ้าย และข้าวสาลี นอกจากนี้ เจิ้งโจวยังผลิตปลาไนแม่น้ำเหลือง แตงโม
อุตสาหกรรม
เจิ้งโจว คือหนึ่งในเมืองแห่งอุตสาหกรรมหลักในจีนตั้งแต่ พ.ศ. 2492 อุตสาหกรรมหลักของเมืองคือสิ่งทอ ผลิตผลอื่นๆของเมืองได้แก่ รถแทรกเตอร์ หัวรถจักร บุหรี่ ปุ๋ย เนื้อสัตว์ที่ผ่านกรรมวิธี เครื่องจักรกลทางการเกษตร และอุปกรณ์ไฟฟ้า
ปัจจุบัน มีเขตเศรษฐกิจพิเศษอากาศยานเจิ้งโจว ( Zhengzhou Airport Economy Zone : ZEAZ )
กันต์ พิมานทิพย์
รับราชการ
ต่อมาในวันที่ 1 ตุลาคม 2530 พล.อ.อ.กันต์ ขณะมียศเป็น "พลอากาศโท" และดำรงตำแหน่งผู้บัญชาการกรมอากาศโยธินได้รับโปรดเกล้า ฯ ให้ดำรงตำแหน่งเสนาธิการทหารอากาศสืบต่อจาก พล.อ.อ.เกษตร โรจนนิลที่ขยับขึ้นไปดำรงตำแหน่งรองผู้บัญชาการทหารอากาศ พร้อมกับรับพระราชทานยศ"พลอากาศเอก"
วันที่ 7 เมษายน พ.ศ. 2535 พล.อ.อ. กันต์ ได้รับโปรดเกล้า ฯ ให้ดำรงตำแหน่งรองผู้บัญชาการทหารสูงสุดต่อจาก พล.อ.อ. วรนาถ อภิจารี ที่สลับไปดำรงตำแหน่งจเรทหารทั่วไป
ความสัมพันธ์ไทย–อินโดนีเซีย
ประวัติ
ข้อมูลฝั่งไทยรายงานว่า ในสมัยสมเด็จพระนารายณ์มหาราชเมื่อปลายคริสต์ศตวรรษที่ 17 มีชาวมากัซซาร์ร้อยกว่าคนหลบหนีจากนครมากัซซาร์ไปยังอยุธยาหลังฝ่ายดัตช์ยึดครองอาณาจักรเมื่อปลายคริสต์ทศวรรษ 1660 พระองค์พระราชทานที่ดินในนครใกล้กับย่านมลายูแก่พวกเขา ปันหยี เรื่องราวแห่งความรัก การผจญภัย และความกล้าหาญของเจ้าชายและมเหสีชวา มีต้นตอในเกอดีรีและได้รับความนิยมในสมัยมัชปาหิต ก่อนที่จะเดินทางเข้าคาบสมุทรมลายู กัมพูชา และสยามภายใต้ชื่อ อิเหนา (มาจาก Inu หรือ Hino Kertapati อีกพระนามหนึ่งของเจ้าชาย)
นักฟุตบอลชายยอดเยี่ยมของฟีฟ่า
นักฟุตบอลชายยอดเยี่ยมของฟีฟ่า (The Best FIFA Men's Player) เป็นรางวัลด้านฟุตบอลที่ฟีฟ่าจัดพิธีมอบเป็นประจำทุกปีตั้งแต่ ค.ศ. 2016 เพื่อเป็นเกียรติแก่ผู้เล่นที่ถือว่าทำผลงานได้ดีที่สุดในปีปฏิทินก่อนหน้า รางวัลนี้เดิมเรียกว่านักฟุตบอลยอดเยี่ยมของโลกแห่งปี ซึ่งรวมเข้ากับบาลงดอร์ของฟร็องส์ฟุตโบล ใน ค.ศ. 2010 เปลี่ยนเป็นรางวัลฟีฟ่าบาลงดอร์เป็นระยะเวลา 6 ปี
โปรเจกต์รันเวย์ ฤดูกาลที่ 6
ตอนที่ 11: The Best of the Best
ในตอนนี้ นักออกแบบที่เหลือได้รับโจทย์ให้ออกแบบชุดที่สอดคล้องกับชุดที่พวกเขาเคยออกแบบไว้ในโจทย์ที่ผ่านๆมาและชนะการแข่งขันในโจทย์นั้นๆ โดยนักออกแบบจะได้รับเงินคนละ 100 ดอลลาร์ และมีเวลา 1 วันในการทำชุดให้เสร็จ
เกาะบราวน์ซี
ยุคอุตสาหกรรม
ฮัมฟรีย์ สเติร์ต (Humphrey Sturt) สมาชิกสภาผู้แทนราษฎรซื้อเกาะนี้และปรับปรุงให้น่าอยู่อาศัย สิ้นเงินราว 50,000 ปอนด์ทองคำ ต่อมาเกาะตกทอดถึงบุตรของสเติร์ต และถูกขายต่อให้แก่วิลเลียม วอฟ (William Waugh) อดีตจ่าทหารแห่งกองทัพอังกฤษด้วยราคา 13,000 ปอนด์ ด้วยหวังว่าจะได้แหล่งดินขาวในการทำเครื่องปั้นดินเผาคุณภาพสูงเทียบเคียงกับดินจากหมู่บ้านฟูร์ซบรูก (Furzebrook) แต่คุณภาพดินที่ได้เหมาะกับเครื่องสุขภัณฑ์ฺในห้องน้ำเท่านั้น ในตอนต้นมีคนงานถึง 200 คน แต่ต่อมาโรงงานก็ถูกปิดร้างในปี พ.ศ.2430 ในปัจจุบันมีร่องรอยโรงเผาหม้อดินที่ด้านตะวันตกเฉียงใต้ของเกาะ บริเวณเดียวกันนั้นมีซากบ้านเรือนสำหรับคนงานพัก ชื่อหมู่บ้านแมรีแลนด์ และเศษหม้อดินแตก ในบริเวณด้านเหนือของเกาะมีบ่อดิน ซึ่งจะขนมาใช้ในการปั้นโดยรถราง ด้านตะวันออกของเกาะ วอฟได้สร้างโบสถ์เซนต์แมรี่ขึ้นตามชื่อของภรรยา โบสถ์นี้ใช้เป็นสถานที่บูชาสำหรับเยาวชนและบุคคลที่เข้าค่ายลูกเสือในสมัยต่อมาจนถึงปัจจุบัน
ปัจจุบัน
ระหว่างสงครามโลกครั้งที่สอง ไฟฉายขนาดใหญ่ตั้งไว้ที่ด้านตะวันตกของเกาะเพื่อลวงเครื่องบินของกองบินลุฟต์วัฟเฟอ ออกจากเขตเมืองบอร์นมัทและพูล ในการนี้มีการทำลายบ้านพักของคนงานปั้นหม้อจนเหลือแต่เศษอิฐในปัจจุบัน ตั้งแต่ปี พ.ศ.2507 มีการจัดแสดงละครกลางแปลงเป็นประจำทุกปี โดยนำบทละครของวิลเลียม เชคสเปียร์ มาเล่น
เมื่อเดือนสิงหาคม พ.ศ.2550 มีการฉลองครบรอบหนึ่งร้อยปีการลูกเสือโลก โดยมีลูกเสือและเนตรนารีจากทั่วโลก พร้อมด้วยบรรดาผู้สืบสันดานของโรเบิร์ต โพเอลล์เข้าร่วม
อำเภอเฟิ่งหวง
เฟิ่งหวงตั้งอยู่ริมขอบตะวันตกของมณฑลหูหนาน ทางใต้ของจังหวัดปกครองตนเองเซียงซี ติดกับด้านตะวันออกของ มณฑลกุ้ยโจว และ ทางทิศเหนือเชื่อมกับอำเภอฮฺวายฺเหวียน และ เมื่องจี๋โซ่ว ทางทิศตะวันออกติดกับอำเภอหลูซี และทางทิศตะวันออกเฉียงใต้ติดกับอำเภอมายอง (麻阳苗族自治县 หมาหยังเหมียวจู๋จื้อจึเชี่ยน) ทางทิศตะวันตกเฉียงใต้และทิศตะวันตกติดกับเขตปี้เจียง ของเมืองถงเหริน และ เขตปกครองตนเองซงเถา ของมณฑลกุ้ยโจว อำเภอเฟิ่งหวงมีพื้นที่ 1,745 กม2 ณ ปี 2558 มีประชากรตามสำมะโนประชากร 428,294 คน อำเภอนี้มี 13 เมือง และ 4 ตำบล อยู่ภายใต้เขตปกครอง โดยมี ถัวเจียง (沱江镇) เป็นเมืองหลักของอำเภอ
การเดินทาง
สนามบินจางจาเจี้ย (Zhangjiajié) และสถานีรถไฟหฺวายฮฺว่า (Huáihuà) ใช้เป็นจุดเปลี่ยนต่อพาหนะสำหรับไปสู่อำเภอเฟิ่งหวงได้เช่นกัน
โดราเอมอน ตอน ไดโนเสาร์ของโนบิตะ
ประวัติ
"โดราเอมอน ตอน ไดโนเสาร์ของโนบิตะ" ฉบับภาพยนตร์การ์ตูนที่สร้างโดยชินเอโดงะกับโชงะกุกัง ออกฉายในโรงภาพยนตร์ครั้งแรกเมื่อวันที่ 15 มีนาคม ปี 1980 ทำรายได้ไป 15.5 ร้อยล้านเยน โดยฉายควบกับภาพยนตร์เรื่อง "มอธรา ปะทะ กอตซิล่า" หลังจากนั้นในปี 1994 โดราเอมอนภาคนี้ก็ถูกนำไปดัดแปลงเป็นละครเพลง และได้ไปแสดงที่ประเทศฮ่องกงกับมาเลเซียด้วย
ตำบลขามใหญ่
เมื่อปี พ.ศ. 2551 ประชาชนหมู่ที่ 15 บ้านนาคำ ที่อยู่ในเขตพื้นที่ของเทศบาลตำบลขามใหญ่มีความประสงค์ที่จะแยกพื้นที่ของชุมชนดังกล่าวไปรวมกับเทศบาลตำบลอุบล เนื่องจากพื้นที่บางส่วนของหมู่ที่ 15 บ้านนาคำนั้นอยู่ภายใต้การบริหารของเทศบาลตำบลอยู่ก่อนแล้ว ประกอบกับการเดินไปติดต่อราชการยังเทศบาลตำบลขามใหญ่นั้นใช้ระยะเวลาเดินทางนานกว่าการเดินทางไปยังเทศบาลตำบลอุบล ทำให้ประชาชนไม่สะดวกต่อการเดินทาง แต่ความต้องการในประเด็นดังกล่าวไม่ผ่านความเห็นชอบในการประชุมของคณะกรรมการพิจารณาร่างกฎหมายของกระทรวงมหาดไทย เช่นเดียวกันกับกรณีข้างต้น ในปี พ.ศ. 2554 ประชาชนในหมู่ที่ 23 บ้านวนารมย์มีความต้องการที่จะโอนย้ายพื้นที่ของชุมชนดังกล่าวให้ไปอยู่ภายในเขตปกครองของเทศบาลนครอุบลราชธานี แต่ไม่ผ่านการพิจารณา เนื่องจากมีข้อจำกัดทางกฎหมาย
ฤดูพายุไต้ฝุ่นแปซิฟิก พ.ศ. 2518
รายชื่อพายุ
รายชื่อพายุหมุนเขตร้อนในมหาสมุทรแปซิฟิกตะวันตกเฉียงเหนือ ตั้งโดยศูนย์เตือนไต้ฝุ่นร่วม ชื่อแรกที่ใช้ในปี 2518 คือ ลอลา และชื่อสุดท้ายคือ จูน
บ่อศักย์แบบลึกจำกัด
ขอบเขตภายนอกกล่อง
คำตอบทั่วไปของสมการเชิงอนุพันธ์ (4) คือ
การหาฟังก์ชันคลื่นสำหรับกรณี bound state
โดยในส่วนก่อนหน้า เราหาฟังก์ชันคลื่นแต่ละบริเวณได้เป็น เมื่อพิจารณาที่  จะเห็นว่าเทอม  มีค่าไม่จำกัด
และเช่นเดียวกัน เมื่อพิจารณาที่   เทอม  จะมีจำกัด
สัญญาใหม่
สัญญาใหม่ เป็นหนึ่งในโครงการ, โปรเจกต์งานสาธารณะ การปฏิรูปทางการเงินและกฏระเบียบทีถูกประกาศใช้โดยประธานาธิบดี แฟรงกลิน ดี. โรสเวลต์ในสหรัฐอเมริกาในช่วงระหว่างปี ค.ศ. 1933 และ 1936 ได้ตอบสนองความต้องการเพื่อบรรเทา, การปฏิรูปและฟื้นฟูจากภาวะเศรษฐกิจตกต่ำครั้งใหญ่ โครงการหลักของรัฐบาลกลางได้รวมถึงเหล่านักอนุรักษ์นิยมพลเรือน(CCC) ฝ่ายบริหารการงานพลเรือน (CWA) ฝ่ายบริหารสวัสดิการฟาร์ม กฎหมายการฟื้นฟูอุตสาหกรรมแห่งชาติ ค.ศ. 1933 (NIRA) และฝ่ายบริหารสวัสดิการทางสังคม(SSA) พวกเขาได้ให้การสนับสนุนสำหรับเจ้าของฟาร์ม ผู้ว่างงาน เยาวชน และผู้สูงอายุ สัญญาใหม่ได้รวมถึงการจำกัดใหม่และการป้องกันต่อธุรกรรมอุตสาหกรรมและความพยายามที่จะขยายตัวทางเศรษฐกิจภายหลังจากราคาได้ตกต่ำอย่างรวดเร็ว โควงการสัญญาใหม่ได้รวมถึงทั้งการผ่านทางกฎหมายโดยสภาคองเกรสเช่นเดียวกับคำสั่งฝ่ายบริหารประธานาธิบดีในช่วงวาระแรกของการเป็นประธานาธิบดีของแฟรงกลิน ดี. โรสเวลต์ โครงการนี้ได้มุ่งเน้นไปยังสิงที่นักประวัติศาสตร์เรียกว่า "หลัก 3 ข้อ": การบรรเทาสำหรับผู้ว่างงานและคนยากจน การฟื้นฟูของเศรษฐกิจให้กลับเข้าสู่ภาวะปกติ และการปฏิรูประบบทางการเงินเพื่อป้องกันไม่ให้เกิดภาวะตกต่ำกลับมาซ้ำอีก สัญญาใหม่ได้สร้างการปรับเปลี่ยนทางการเมือง ทำให้พรรคเดโมแครตมีเสียงข้างมาก(เช่นเดียวกับพรรคที่จัดตั้งในทำเนียบขาวจากเจ็ดในเก้าวาระของประธานาธิบดี ตั้งแต่ปี ค.ศ. 1933-1969) ด้วยพื้นฐานมาจากความคิดเสรีนิยม,ทางตอนใต้ ธรรมเนียมของพรรคเดโมแครต เครื่องจักรเมืองขนาดใหญ่ และสหภาพแรงงานที่ได้รับมอบอำนาจใหม่และชนกลุ่มทางเชื้อชาติ พรรครีพับลิกันได้แตกแยกด้วยฝ่ายอนุรักษ์นิยมที่คัดค้านสัญญาใหม่ทั้งหมดซึ่งไม่เอื้ออำนายต่อธุรกิจและการเติบโตทางเศรษฐกิจและการสนับสนุนให้กับฝ่ายเสรี การปรับเปลี่ยนให้เป็นรูปธรรมเป็นการประสานกันของสัญญาใหม่ที่ครอบงำการเลือกตั้วเข้าชิงตำแหน่งประธานาธิบดีในปี ค.ศ. 1960 ในขณะที่ฝ่ายค้านที่เป็นพวกอนุรักษ์นิยมส่วนใหญ่ต่อรัฐบาลผสมที่ได้ควบคุมรัฐสภาภายในประเทศตั้งแต่ปี ค.ศ. 1937 ถึง 1964
พีระเทพ ศิลาอ่อน
พ.ศ. 2556
เข้าร่วมการแข่งขันเทควันโด "ซีเกมส์ ครั้งที่ 27" ที่ประเทศเมียนมาร์ ในรอบชิงชนะเลิศเป็นฝ่ายชนะคะแนนซามูเอล โธมัส นักกีฬาจากฟิลิปปินส์ 8-7 คว้าเหรียญทอง รุ่นไม่เกิน 74 กก.ชาย โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง พรรณนภา หาญสุจินต์ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง วรวงษ์ พงษ์พานิช รุ่นไม่เกิน 57 กก.หญิง รังสิญา นิสัยสม รุ่นไม่เกิน 62 กก.หญิง คาสซานดร้า ฮาลเลอร์ รุ่นไม่เกิน 67 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย ศรศาสตร์ พูลพงษ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย ณัฐภัทร ตันตรามาตย์ รุ่นไม่เกิน 87 กก.ชาย
พ.ศ. 2557
ในปี 2557 เข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2014" ที่เมืองทาชเคนต์ ประเทศอุซเบกิสถาน คว้าเหรียญทองแดง รุ่นไม่เกิน 74 กก.ชาย โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง รุ่งรวี ขุระสะ รุ่นไม่เกิน 62 กก.หญิง คาสซานดร้า ฮาลเลอร์ รุ่นไม่เกิน 67 กก.หญิง เจียรณัฏฐ์ นาคะวิโรจน์ รุ่นไม่เกิน 54 กก.ชาย เป็นเอก การะเกตุ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย ณัฐภัทร ตันตรามาตย์ รุ่นไม่เกิน 80 กก.ชาย และเข้าร่วมการแข่งขัน "เทควันโดชิงชนะเลิศมหาวิทยาลัยโลก ครั้งที่ 13" ที่เมืองฮูฮอต สาธารณรัฐประชาชนจีน คว้าเหรียญเงิน รุ่นไม่เกิน 74 กก.ชาย
พ.ศ. 2558
ในปี 2558 พีระเทพเข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2015" รุ่นไม่เกิน 74 กก.ชาย ที่ประเทศรัสเซีย โดยเข้าร่วมการแข่งขันกับนักกีฬาเทควันโดทีมชาติไทย จำนวน 7 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง พรรณนภา หาญสุจินต์ รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย นอกจากนี้ยังมีรายชื่อเป็นหนึ่งในนักกีฬาเทควันโดที่เข้าร่วมการแข่งขัน "ซีเกมส์ ครั้งที่ 28" รุ่นไม่เกิน 74 กก.ชาย ที่ประเทศสิงคโปร์ ซึ่งเป็นการเข้าร่วมแข่งขันซีเกมส์ครั้งที่ 3 ของพีระเทพ ผลการแข่งขันในรอบรองชนะเลิศ ชนะคะแนนนักกีฬาจากลาว 18-10 รอบชิงชนะเลิศ ชนะคะแนนนักกีฬาจากมาเลเซีย 10-0 เนื่องจากคู่แข่งมีอาการบาดเจ็บ และถอนตัวจากการแข่งขันในยกแรก ทำให้พีระเทพคว้าเหรียญทอง รุ่นไม่เกิน 74 กก.ชาย ซึ่งเป็นการคว้าแชมป์สมัยที่ 2 ในการแข่งขันซีเกมส์ และเป็นหนึ่งในนักกีฬาเทควันโดที่เข้าร่วมการแข่งขัน รายการ "Australian Open 2015" รุ่นไม่เกิน 74 กก.ชาย ที่เมืองเมลเบิร์น ประเทศออสเตรเลีย เป็นการแข่งขันเพื่อเก็บสะสมคะแนนในการจัดอันดับโลก หรือ G2
เฮลทูเดอะคิง
รายชื่อเพลง
เพลงทั้งหมดแต่งโดย อะเว็นจด์เซเวนโฟลด์
เกลนน์ วีลัน
เกลนน์ เดวิด วีลัน (เกิดวันที่ 13 มกราคม ค.ศ. 1984) เป็นนักฟุตบอลชาวไอริชผู้เล่นในตำแหน่งกองกลางตัวรับให้กับฟลีตวุดทาวน์และทีมชาติสาธารณรัฐไอร์แลนด์
วีลันได้เริ่มต้นอาชีพกับแมนเชสเตอร์ซิตี ซึ่งเขาได้ลงเล่นให้กับสโมสรเพียงหนึ่งนัด ซึ่งเป็นการลงเล่นในยูฟ่าคัพ และถูกปล่อยยืมตัวให้กับบิวรี ต่อมาเขาย้ายไปเล่นให้กับเชฟฟีลด์เวนส์เดย์ ซึ่งเขาช่วยให้สโมสรเลื่อนชั้นสู่แชมเปียนชิปได้ในเดือนพฤษภาคม ค.ศ. 2005 ต่อมาในเดือนมกราคม ค.ศ. 2008 วีลันย้ายไปร่วมสโตกซิตีด้วยค่าตัวห้าแสนปอนด์ โดยเขาช่วยให้สโมสรเลื่อนชั้นสู่พรีเมียร์ลีกได้ เขากลายเป็นตัวหลักของสโมสรภายใต้การคุมทีมของโทนี พูลิส วีลันได้ลงเล่นนัดในนัดชิงชนะเลิศของเอฟเอคัพปี 2011 ซึ่งสโตกพ่ายแพ้ต่อทีมเก่าของเขา แมนเชสเตอร์ซิตี 1–0 วีลันอยู่กับกับสโตกถึงเก้าปีโดยได้ลงเล่น 338 นัด ก่อนที่จะย้ายไปแอสตันวิลลาในเดือนกรกฎาคม ค.ศ. 2017 และย้ายไปฮาร์ตในเดือนสิงหาคม ค.ศ. 2019
วิกตอร์ บาเบช
วิกตอร์ บาเบช (Victor Babeș, ; 28 กรกฎาคม 1854 – 19 ตุลาคม 1926) เป็นแพทย์ นักวิทยาแบคทีเรีย นักวิชาการ และศาสตราจารย์ชาวโรมาเนีย หนึ่งในผู้วางรากฐานจุลชีววิทยาสมัยใหม่ และหนึ่งในผู้แต่งตำราด้านวิทยาแบคทีเรียเล่มแรก ๆ ของโลก ชื่อว่า แบคทีเรียและบทบาทของแบคทีเรียในกายวิภาคศาสตร์และฮิสโตโลยีเชิงพยาธิวิทยาของโรคติดต่อ (Les bactéries et leur rôle dans l'anatomie et l'histologie pathologiques des maladies infectieuses) ซึ่งเขียนร่วมกับวิกตอร์ อ็องเดร กอร์นีล นักวิทยาศาสตร์ชาวฝรั่งเศส ในปี 1885 ในปี 1888 บาเบชได้เขียนถึงพื้นฐานของภูมิคุ้มกันแบบรับมา และในอีกไม่กี่ปีต่อมา ก็ได้บรรยายถึงหลักการของการต้านเชื้อไว้ เขายังมีส่วนร่วมสำคัญในการศึกษาพิษสุนัขบ้า เรื้อน คอตีบ วัณโรค และโรคติดต่ออื่น ๆ ในยุคแรก รวมถึงยังเป็นผู้ค้นพบเชื้อก่อโรคใหม่อีก 50 ชนิด และเป็นผู้พยากรณ์วิธีใหม่ในการย้อมสีแบคทีเรียและฟังไจ บาเบชเป็นผู้นำเสนอการฉีดวัคซีนพิษสุนัขบ้าและก่อตั้งการรักษาด้วยเซรุ่มขึ้นในโรมาเนีย
สงครามรัสเซีย–ญี่ปุ่น
ผลการรบคือกองทัพจักรวรรดิญี่ปุ่น ได้รับชัยชนะเหนือกองทัพของจักรวรรดิรัสเซีย ซึ่งเป็นที่ไม่คาดคิดสำหรับประเทศผู้สังเกตการณ์ต่างๆ จากสงครามครั้งนี้ทำให้เกิดการเปลี่ยนสมดุลของขั้วอำนาจโลก ญี่ปุ่นก้าวขึ้นมาเป็นมหาอำนาจแทนรัสเซีย
ความร่วมมือด้านหน่วยข่าวกรอง ระหว่างอังกฤษ-ญี่ปุ่น
ก่อนสงครามจะอุบัติขึ้น หน่วยข่าวกรองของอังกฤษและญี่ปุ่น ได้ร่วมมือกันที่จะต่อต้านรัสเซีย กองทัพบริติชอินเดีย ซึ่งตั้งฐานอยู่ที่มลายูและจีน มักจะดักจับและอ่านโทรเลขและที่เกี่ยวข้องกับการทหารและสงคราม ซึ่งได้มีการแบ่งปันข้อมูลที่ได้มาแก่ญี่ปุ่น ในทางกลับกัน ญี่ปุ่นก็ได้แบ่งปันข้อมูลเกียวกับรัสเซียแก่อังกฤษเป็นภาษาอังกฤษที่สมบูรณ์แบบ ที่เขียนโดยหน่วยข่าวกรองของญี่ปุ่น และโดยเฉพาะอย่างยิ่ง หน่วยข่าวกรองของอังกฤษและญี่ปุ่น ได้รวบรวมหลักฐานมาก ว่าเยอรมนีกำลังสนับสนุนรัสเซียเข้าสู่สงคราม เพื่อต้องการให้เกิดความสั่นคลอนทางด้านดุลอำนาจในชาติยุโรป ทำให้อังกฤษได้ตระหนักมากขึ้นถึงภัยคุกคามต่อนานาชาติ
ยุทธนาวีที่พอร์ตอาเธอร์
อย่างไรก็ตาม ปฏิบัติการเหล่านี้ก้ได้เปิดช่องทางให้กองทัพญี่ปุ่นสามารถยกพลขึ้นบกที่อินชอน ในเกาหลีได้ ซึ่งต่อมาไม่นานญี่ปุ่นก็เข้ายึดครองกรุงฮันยัง (โซล) และเกาหลีก็ตกเป็นรัฐในอารักขาของจักรวรรดิญี่ปุ่น ซึ่งต่อมา กองพลที่ 1 ของพลตรีทาเมโมโตะ ก็พร้อมที่จะข้ามแม่น้ำยาลู่เพื่อยึดครองแมนจูเรีย
การปิดล้อมพอร์ตอาเธอร์
รัสเซียเรียนรู้ถึงกลยุทธ์ของญี่ปุ่นอย่างรวดเร็ว ในเรื่องของทุ่นระเบิด ในวันที่ 15 พฤษภาคม 1904 รัสเซียได้เริ่มปฏิบัติการเอาคืน โดยเป้าหมายคือเรือรบญี่ปุ่นสองลำ ยาชิมะ และ ฮัตสึเซะ ซึ่งเรือทั้งสองลำได้ถูกทุ่นระเบิดของรัสเซีย เรือฮัตสึเซะอัปปางลงในเวลาไม่กี่นาที พร้อมๆกับลูกเรือ 450 นาย ในขณะที่ยาชิมะ ถูกทุ่นระเบิดขณะกำลังถูกลากจูงไปซ่อมบำรุง ต่อมาในวันที่ 23 มิถุนายน 1904 ความพยายามในการทลายวงล้อมภายใต้คำสั่งของพลเรือตรีวีลเกียฟต์ล้มเหลว ซึ่งในปลายเดือน กองเรือญี่ปุ่นเริ่มโจมตีท่าเรือพอร์ตอาเธอร์ด้วยปืนใหญ่
ยุทธนาวีทะเลเหลือง
เวลา 12.15น. โดยประมาณ กองเรือทั้งสองอยู่ในระยะที่สามารถมองเห็นกันและกัน และในเวลาประมาณ 13.00น. นายพลโทโง ได้เดินกระบวนเรือญี่ปุ่นตัดหน้ากระบวนเรือรัสเซียเป็นรูปตัว T และเริ่มยิงหมู่ปืนหลักเป็นระยะทาง 12 กิโลเมตร ซึ่งไกลที่สุดเท่าที่มีการเคยบันทึกในขณะนั้น กองเรือรัสเซียได้ยิงปืนใหญ่ตอบโต้กลับ แต่ด้วยระยะห่างของทั้งคู่จึงยังไม่มีกระสุนโดนเป้า เวลาผ่านไปราว 30 นาทีหลังการเริ่มระดมยิงอย่างต่อเนื่อง ทั้งคู่ได้อยู่ในระยะห่าง 6 กิโลเมตร และเริ่มโจมตีด้วยหมู่ปืนรอง เวลาประมาณ 18.30น. กระสุนปืนใหญ่ลูกหนึ่งจากเรือของนายพลโทโง ตกยังสะพานเดินเรือของเรือธงที่นายพลวีลเกียฟต์บัญชาการอยู่ และสังหารเขาในทันที
การเคลื่อนพลของกองเรือบอลติก
กองเรือเริ่มออกเดินทางในวันที่ 15 ตุลาคม 1904 ซึ่งจะต้องเดินทางด้วยระยะทางเกือบครึ่งโลกจากทะเลบอลติกสู่มหาสมุทรแปซิฟิก และต้องใช้เส้นทางผ่านแหลมกู๊ดโฮปซึ่งเป็นเส้นทางที่ไกลกว่า อันเป็นผลมาจากกรณีทะเลเหนือ (Dogger Bank incident) ที่เมื่อวันที่ 21 ตุลาคม 1904 กองเรือรัสเซียยิงเรือประมงอังกฤษที่พวกเขาเข้าใจผิดคิดว่าเป็นเรือตอร์ปิโดของศัตรู ส่งผลให้รัฐบาลอังกฤษอ้างเหตุผลนี้ในการไม่อนุญาตให้กองเรือรัสเซียเดินเรือผ่านคลองสุเอซ ทำให้กองเรือรัสเซียต้องใช้ระยะเวลาเดินทางกว่า 7 เดือน การเคลื่อนพลครั้งนี้ได้รับความสนใจจากชาวรัสเซียและยุโรปมาก
ยุทธนาวีช่องแคบสึชิมะ
ระหว่างที่กองเรือแปซิฟิกที่ 2 แห่งจักรวรรดิรัสเซีย (กองเรือบอลติก) เดินทางข้ามทะเลกว่า 33,000 กิโลเมตรมาพอร์ตอาเธอร์ ขวัญและกำลังใจของทหารเรือรัสเซียถูกบั่นทอนไปอย่างมากตั้งแต่กองเรือเดินทางถึงมาดากัสการ์ และทราบข่าวถึงความพ่ายแพ้อย่างหมดท่าที่พอร์ตอาเธอร์ พลเรือตรีโรซเดสท์เวนสกี ตอนนี้ได้แต่หวังให้กองเรือไปถึงท่าเรือวลาดิวอสต็อกโดยเร็วที่สุด ซึ่งมีอยู่ 3 เส้นทางด้วยกันที่จะยังวลาดิวอสต็อก ซึ่งเส้นทางที่ใกล้ที่สุดต้องผ่านช่องแคบสึชิมะ ที่อยู่ระหว่างเกาหลีและญี่ปุ่น แต่ทั้งนี้ เส้นทางนี้ก็เป็นเส้นทางที่เสี่ยงที่สุดด้วยเช่นเดียวกัน เนื่องจากเป็นเส้นทางที่กองเรือญี่ปุ่นใช้สัญจรระหว่างญี่ปุ่นกับเกาหลีซึ่งญี่ปุ่นตั้งฐานทัพเรืออยู่
พลเรือเอกโทโงได้ตระหนักอย่างดีถึงความเคลื่อนไหวของรัสเซียภายหลังจากเสียดินแดนพอร์ตอาเธอร์ไป ว่ากองเรือรัสเซียกำลังพยายามไปเทียบท่าที่ท่าเรือรัสเซียอื่นๆในตะวันออกไกล ตลอดจนวลาดิวอสต็อก ระหว่างนี้ นายพลโทโงได้เริ่มวางแผนการรบ และซ่อมบำรุงเรือรบต่างๆ เพื่อเตรียมรับกับการมาเยือนของกองเรือบอลติก
ขบวนการจารชน โกบัสเตอร์ส THE MOVIE ปฏิบัติการปกป้องโตเกียวเอเนอร์ทาวเวอร์!
ขบวนการจารชน โกบัสเตอร์ส THE MOVIE ปฏิบัติการปกป้องโตเกียวเอเนอร์ทาวเวอร์! เป็นภาพยนตร์ชุดซูเปอร์เซ็นไตซีรีส์จากทีวีซีรีส์เรื่องขบวนการจารชน โกบัสเตอร์ส ผลิตโดยบริษัทโตเอะ เข้าฉายในประเทศญี่ปุ่นเมื่อวันที่ 4 สิงหาคม ค.ศ. 2012 ฉายควบกับภาพยนตร์เรื่อง มาสค์ไรเดอร์โฟร์เซ เดอะ มูฟวี่ Everyone, Space is here!
ลำนำรักจำแลง
ลำนำรักจำแลง (The Tale of Nokdu) เป็นละครโทรทัศน์เกาหลีใต้ ค.ศ. 2019 นำแสดงโดยชัง ดง-ยุน, คิม โซ-ฮย็อน, คัง แท-โอ และช็อง จุน-โฮ สร้างจากเว็บตูนของฮเย จิน-ย็อง ซึ่งเผยแพร่ใน ค.ศ. 2014 บนเนเวอร์เว็บตูน ออกอากาศทางช่องเคบีเอสทู ตั้งแต่วันที่ 30 กันยายนถึง 25 พฤศจิกายน ค.ศ. 2019 นอกจากนี้ยังสามารถรับชมได้บนวิกิ, โคโควา, วิว และเน็ตฟลิกซ์ ในบางภูมิภาค
พระยาชัยสุนทร (กิ่ง)
เหตุการณ์สำคัญ
•ปี พ.ศ. 2410 มีใบบอกพระราชทานสารตราตั้งบ้านสระบัวขึ้นเมืองกมลาไสยและบ้านพันลำขึ้นเป็นเมืองสหัสขันธ์ พร้อมแต่งตั้งกรมการเมืองกมลาไสยโดยให้ท้าวเกษราชวงศ์เมืองกาฬสินธุ์เป็นที่”พระราษฎรบริหาร” เจ้าเมือง ท้าวทองเป็นที่อุปฮาด ท้าวบัวเป็นที่ราชวงศ์ ท้าวมหานามเป็นที่ราชบุตร ส่วนเมืองสหัสขันธ์แต่งตั้งให้ ท้าวแสนเป็นที่”พระประชาชนบาล” เจ้าเมือง ท้าวพรหมเป็นที่อุปฮาด ท้าวคำไภยเป็นที่ราชวงศ์ ท้าวแสงเป็นที่ราชบุตร ทั้งสองเมืองให้ขึ้นกับเมืองกาฬสินธุ์
นางิ ยานางิ
นางิ ยานางิ (やなぎ なぎ (Yanagi Nagi), เกิด 31 มีนาคม 1987) เป็นนักร้องและนักเขียนเพลงชาวญี่ปุ่นจากโอซากะและอยู่ในค่ายเพลง NBCUniversal Entertainment Japan จากการที่เธอเป็นคนที่สนใจในดนตรี เธอเริ่มร้องเพลงและแต่งเพลงแล้วทำการอัปโหลดลงนิโกะนิโกะโดงะและเว็บไซต์อื่น ๆ และได้เป็นนักร้องของวงดนตรีเจป็อปซูเปอร์เซลล์ และปล่อยเพลงโซโลเพลงแรก "Vidro Moyō" ในกุมภาพันธุ์ 2012 ซึ่งถูกใช้เป็นเพลงปิดของอนิเมะ ซัมเมอร์รักจากต่างดาว
โฮเทลแคลิฟอร์เนีย (อัลบั้ม)
หน้าปกหน้าของโฮเทลแคลิฟอร์เนียคือ โรงแรมเดอะเบเวอร์ลีฮิลส์ (The Beverly Hills Hotel) ซึ่งถ่ายโดยเดวิด อเล็กซานเดอร์ (David Alexander) อัลบั้มได้ขึ้นท็อปชาร์ทในหลายประเทศ รวมถึงอันดับ 1 บนบิลบอร์ด 200. และอันดับ 2 บนชาร์ทอังกฤษ นอกจากนี้ยังได้รับรางวัลแกรมมีถึง 2 รางวัลจากซิงเกิล "Hotel California" และ "New Kid in Town" และได้รับการเสนอให้เป็นอัลบั้มแห่งปี แต่แพ้ให้กับอัลบั้ม รูเมอรส์ จากฟลีตวูดแม็ก
เพลงชาติคูเวต
อัลนาชีด อัลวาตานิ (النشيد الوطني‎, แปลว่า "เพลงชาติ") เป็นเพลงชาติรัฐคูเวต ประพันธ์โดย อาร์เหม็ด มิชารี อัลวาตวานิ และอิบราฮิม อัลซูลนา คำร้องและทำนองโดย อาเหม็ด อาลี จึงได้มีการจัดเนื้อเพลงใหม่ เพลงนี้ออกอากาศครั้งแรกเมื่อวันที่ 25 กุมภาพันธ์ พ.ศ. 2521 อนึ่งก่อน พ.ศ. 2521 "อัสซะลามอัลอะมิรี" ใช้เป็นเพลงคำนับ และ มีสถานะเป็นเพลงสรรสริญพระบารมีถูกนำไปใช้ประพันธ์โดย ยูซุฟ อาตีซ เมื่อ พ.ศ. 2494 เพลงชาติฉบับนี้ไม่ได้ใช้บ่อยครั้งนัก การบรรเลงในครั้งแรกจะถูกนำไปใช้ในช่วงวโรกาสพิเศษ ส่วนมากจะบรรเลงเฉพาะในงานพระราชพิธี หรืองานพิธีที่เจ้าผู้ครองรัฐเสด็จไปในงานดังกล่าว รวมถึงการแข่งขันกีฬานานาชาติที่คูเวตเข้าร่วม จึงไม่ค่อยได้บรรเลงเพลงดังกล่าว
เยาวภา บุรพลชัย
ผลงานพิธีกร
ออนไลน์
ยุครณรัฐ
ภูมิศาสตร์
ในยุคนั้น มีรัฐ 7 รัฐซึ่งรบรากันเพื่อชิงความเป็นใหญ่ เรียกกันว่า "จั้นกั๋วชี-สฺยง" (戰國七雄; "เจ็ดผู้ทรงอำนาจ[ยุค]จั้นกั๋ว") ประกอบด้วย
เหตุเพลิงไหม้อาคารในโอซากะ พ.ศ. 2564
การตอบสนอง
นายกรัฐมนตรีของญี่ปุ่น ฟูมิโอะ คิชิดะ ได้กล่าวแสดงความเสียใจต่อผู้สูญเสียจากเหตุการณ์ดังกล่าว
แม่พระประจักษ์ที่ลูร์ด
แม่พระประจักษ์ที่ลูร์ด เป็นการประจักษ์ของพระแม่มารีย์ต่อเด็กหญิงแบร์นาแด็ต ซูบีรู อายุ 14 ปี ที่เมืองลูร์ด จังหวัดโอต-ปีเรเน แคว้นมีดี-ปีเรเน ประเทศฝรั่งเศส ระหว่างวันที่ 11 กุมภาพันธ์ ถึงวันที่ 16 กรกฎาคม ค.ศ. 1858 รวมทั้งสิ้น 18 ครั้ง การประจักษ์ครั้งนี้ทำให้คริสตจักรโรมันคาทอลิกถวายสมัญญาแด่พระนางมารีย์พรหมจารีว่าแม่พระแห่งลูร์ด (Our Lady of Lourdes)
การสังหารหมู่ที่โฆจาลือ
การสังหารหมู่ที่โฆจาลือ (Khojaly massacre) เป็นการสังหารหมู่พลเรือนชาวอาเซอร์ไบจานในเมืองโฆจาลือเมื่อวันที่ 26 กุมภาพันธ์ 1992 โดยกองกำลังติดอาวุธชาวอาร์มีเนียและกรมทหารราบยานยนต์ที่ 366 พิทักษ์รัฐของเครือรัฐเอกราช เหตุการณ์นี้ได้กลายมาเป็นการสังหารหมู่ที่มีผู้เสียชีวิตมากที่สุดในคราเดียวตลอดทั้งความขัดแย้งนากอร์โน-คาราบัค
ในคืนวันที่ 26 กุมภาพันธ์ 1992 กองกำลังของอาร์มีเนียยึดครองเมืองได้และจับพลเรือนที่เหลืออยู่เป็นตัวประกัน บางส่วนถูกสังหาร ในเวลาเดียวกัน พลเรือนชาวอาเซอร์ไบจานกลุ่มใหญ่รวมถึงสมาชิกกองกำลังป้องกันตนเองบางส่วนได้พยายามหลบหนีออกจากเมืองและมุ่งหน้าไปยังพื้นที่ที่อาเซอร์ไบจานควบคุม อย่างไรก็ตาม กองกำลังของอาร์มีเนียได้ระดมยิงใส่ฝูงชนที่กำลังหนีนี้ เป็นผลให้มีผู้เสียชีวิตหลายร้อยราย
เทศมณฑลมหานครและเทศมณฑลนอกมหานครของอังกฤษ
เทศมณฑลมหานคร
เทศมณฑลมหานครคือนครแมนเชสเตอร์และปริมณฑล, เมอร์ซีย์ไซด์, เซาท์ยอร์คเชอร์, ไทน์และเวียร์, มณฑลเวสต์มิดแลนด์ และเวสต์ยอร์คเชอร์ มณฑลเหล่านี้มักจะมีประชากร 1.2 ถึง 2.8 ล้านคน
นครลอนดอนและปริมณฑล
เขตบริหารของนครลอนดอนและปริมณฑลและเทศบาลนครลอนดอนและปริมณฑลก่อตั้งในปี ค.ศ. 1965 ภายใต้พระราชบัญญัติรัฐบาลลอนดอน ค.ศ. 1963 เทศบาลนครลอนดอนและปริมณฑลถูกยุบเลิกในปี ค.ศ. 1986 ในเวลาเดียวกับการยุบเทศบาลเทศมณฑลมหานคร ตั้งแต่ปี ค.ศ. 2000 นครลอนดอนและปริมณฑลมีสภาการปกครองลอนดอน (London Assembly) ที่ต้องได้รับเลือกตั้งและนายกเทศมนตรีนครลอนดอนและก่อตั้งเป็นหนึ่งในเก้าภาคการปกครองของอังกฤษ
คีชา แคสเซิล-ฮิวส์
คีชา แคสเซิล-ฮิวส์ (Keisha Castle-Hughes) เกิดเมื่อวันที่ 24 มีนาคม ค.ศ. 1990 เป็นนักแสดงชาวนิวซีแลนด์ มีชื่อเสียงจากบทบาท ไพคี "ไพ" แอพิรานา ในภาพยนตร์ปี 2002 เรื่อง Whale Rider เธอแสดงในบทนี้เมื่ออายุ 11 ปีและทำให้เธอได้รับการเสนอชื่อเข้าชิงรางวัลหลายรายการ รวมถึงในสาขานักแสดงนำหญิงยอดเยี่ยม รางวัลออสการ์ ถือเป็นนักแสดงหญิงที่อายุน้อยที่สุดที่เคยได้รับการเสนอเข้าชิงในสาขานี้ และเธอได้รับรางวัลสมาคมวิจารณ์ภาพยนตร์ในสาขานักแสดงนำหญิงยอดเยี่ยม ในปี 2004
ภาษาฮินดี
พัฒนาการของภาษาในอินเดียก่อนภาษาฮินดี
เหตุที่มีต้นกำเนิดมาจากภาษาสันสกฤต ทำให้ในทางทฤษฎีของเสียง คำศัพท์ และไวยากรณ์ของภาษาในปัจจุบันเช่น ภาษาฮินดี ภาษามราฐี ภาษาคุชราต ภาษาเบงกอล เป็นต้น มีความคล้ายคลึงกันมาก และภาษาสันสกฤตยังมีอิทธิพลต่อภาษากลุ่มดราวิเดียนด้วย  อันมีสาเหตุจากความคล้ายคลึงทางวัฒนธรรมและการติดต่อสัมพันธ์กันมานับศตวรรษ  และจะเห็นได้ว่าภาษาอาหรับ ภาษาเปอร์เซีย และภาษาอังกฤษที่มาในรูปภาษาของผู้ปกครองนั้นมีอิทธิพลโดยทั่วไปต่อทุกภาษาในอินเดีย
สรรพนาม
คำสรรพนามทั้งสามบุรุษเป็นเพศเดียวกันหมด โดยการระบุเพศจะแสดงที่คำกริยา มีการกสำหรับคำสรรพนามสองการกคือประธานและความเป็นเจ้าของ คำสรรพนามบุรุษที่สองในภาษาฮินดี แบ่งตามระดับความสุภาพได้สามระดับคือ ภาษาฮินดีไม่มีคำนำหน้านามอย่างคำว่า the ในภาษาอังกฤษ ส่วน a/an ภาษาฮินดีใช้คำว่า एकแทน
อิกัวนาทะเล
ลักษณะและพฤติกรรม
อิกัวนาทะเลเป็นสัตว์เลื้อยคลานที่กินพืชเป็นอาหารเท่านั้น ไม่กินสัตว์หรือแมลงเป็นอาหาร แม้จะเป็นแมลงตัวเล็ก ๆ ก็ตาม โดยจะดำน้ำลงไปกินสาหร่ายหรือตะไคร่น้ำตามโขดหินใต้ทะเล มีความสามารถดำน้ำได้ลึกถึง 9 เมตร (30 ฟุต) ระบบย่อยอาหารสามารถย่อยพืชได้เป็นอย่างดีเพราะลำไส้ส่วนโคลอนมีการปรับเพื่อย่อยอาหารประเภทพืชโดยเฉพาะ ด้วยการแบ่งพื้นที่ภายในลำไส้เป็นห้องย่อยเพื่อเพิ่มพื้นที่ผิวในการดูดซึม และเป็นที่อยู่อาศัยของหนอนตัวกลมและจุลินทรีย์ที่ช่วยย่อยเซลลูโลสด้วย ขยายพันธฺ์ด้วยการวางไข่
อำเภอยูกิ (จังหวัดอิบารากิ)
อำเภอยูกิ เป็นอำเภอที่ตั้งอยู่ในจังหวัดอิบารากิ ประเทศญี่ปุ่น เมื่อเดือนพฤษภาคม ค.ศ. 2008 อำเภอนี้มีประชากรประมาณ 23,388 คน และมีความหนาแน่นของประชากร 396 คน/กม.² มีเนื้อที่ทั้งหมด 59.1 กม.²
พฤกษาพักตร์
ลักษณะพฤกษาพักตร์มีด้วยกันหลายแบบหลายลักษณะ และพบในวัฒนธรรมต่างๆ ทั่วโลก พฤกษาพักตร์มักจะเป็นเทพารักษ์ที่เกี่ยวกับพันธุ์ไม้ที่มีมาในวัฒนธรรมต่างๆ ตลอดมาในประวัติศาสตร์ โดยทั่วไปแล้วก็มักจะตีความหมายกันว่าพฤกษาพักตร์เป็นนัยยะของการเกิดใหม่ที่เป็นสัญลักษณ์ของวัฏจักรของการเจริญเติบโตเมื่อย่างเข้าสู่ฤดูใบไม้ผลิของแต่ละปีที่มาถึง บ้างก็สันนิษฐานว่าพฤกษาพักตร์เป็นตำนานที่พัฒนาขึ้นมาต่างหากจากความเชื่ออื่นๆ ในสมัยโบราณ และวิวัฒนาการต่อมาจนแตกแยกกันออกไปในวัฒนธรรมต่างๆ ที่เห็นได้จากตัวอย่างในของพฤกษาพักตร์ในสมัยต่างๆ ของประวัติศาสตร์
ตำนานพระพุทธมหามณีรัตนปฏิมากร
เสด็จลังกาทวีปและแผ่นดินกัมพูชา
พระเจ้าอนุรุทธจึงมีพระราชโองการ ดำรัสสั่งเสนาบดีให้แต่งสำเภาเชิญพระราชสาส์นสองลำ ให้แต่งพระราชสาส์นเป็นภาษามคธจารลงในแผ่นพระสุพรรณบัฏ และเครื่องราชบรรณาการอันเป็นต้นว่าดินสอแก้ว น้ำมันดิน พลอย ทับทิม รัตนชาติหลากชนิด และสิ่งของอื่นๆเป็นอันมาก แล้วโปรดให้อาราธนาพระภิกษุที่ทรงคุณธรรม 8 รูป ซึ่งรวมถึงพระศีลขันธ์ภิกษุและพระอาจารย์ พร้อมด้วยเสนาอำมาตย์ราชบุรุษ ทั้งราชทูต อุปทูต ตรีทูต และไพร่พลพอสมควร คุมพระราชสาส์นและเครื่องมงคลบรรณาการ โดยที่พระองค์เองประทับสำเภาพระที่นั่ง และพลทหารบริวารอีกหนึ่งลำ รวมเป็นสี่ลำ มุ่งหน้าสู่ลังกาทวีป
โบสถ์อุร์สุลินตรีเอกภาพ
โบสถ์อุร์สุลินตรีเอกภาพเป็นผลงานออกแบบของการ์โล มาร์ตีนุซซี สถาปนิกชาวฟรียูลี แท่นบูชาทำมาจากหินอ่อนจากแอฟริกา โดยเป็นผลงานออกแบบของฟรันเชสโก รอบบา ผู้สร้างน้ำพุรอบบาตรงจัตุรัสเมืองลูบลิยานา ระฆังใบเดิมของโบสถ์เสียหายจากแผ่นดินไหวในลูบลิยานาปี 1895 ระฆังใบปัจจุบันหล่อขึ้นในทศวรรษ 1900 บันไดบางส่วนตรงทางเข้าได้รับการออกแบบโดยสถาปนิกโยแฌ เปลชนิก ในปี 1930
พระมหากษัตริย์กัมพูชา
บทบาท
นอกจากนี้ ยังทรงปฏิบัติพระราชกิจอย่างอื่นในฐานะประมุขแห่งรัฐ เช่น เป็นประธานงานที่สำคัญระดับชาติ เป็นประธานพิธีกรรมทางศาสนาและประเพณีที่สำคัญ สนับสนุนกิจกรรมทางมนุษยธรรมและการกุศล ตลอดจนเป็นตัวแทนประเทศเมื่อเสด็จเยือนต่างประเทศ
ชัง นก-ซู
แหล่งข้อมูลอื่น
1506
อีเอสพีเอ็นซอคเกอร์เนต
สิ่งที่น่าสนใจในเว็บไซต์ซอคเกอร์เนต เช่น พรีเมียมแฟนตาซีเกม (premium fantasy game) และพอดแคสต์ (podcast) สัปดาห์ละสองครั้ง ที่ดำเนินรายการโดย Adriano Russo และ Jonathan Harris-Bass และมีวิดีโอที่น่าสนใจ
กองบรรณาธิการของซอคเกอร์เนตประกอบด้วยด้วย Phil Ball, Derek Rae, Tommy Smyth, Roberto Gotta, Ernst Bouwes, Dale Johnson, Dom Raynor, John Brewin, Phil Holland, Jon Carter, Norman Hubbard, Uli Hesse-Lichtenberger, Richard Jolly, Jen Chang และอีกหลายๆ คน
มีซิลลินัม
มีซิลลินัม(Mecillinam)
โซลิตอน
ในปี ค.ศ. 1965 ซาบูสกี แห่งศูนย์วิจัยเบล และ ครัสคาล แห่งมหาวิทยาลัยปรินซ์ตัน ได้แสดงให้เห็นถึงพฤติกรรมของโซลิตอนในตัวกลางตามสมการคอร์เทอเวก-เดอวรีส์ (ย่อว่า สมการKdV) โดยใช้วิธีการคำนวณผลต่างอันตะ (finite difference)
แจ็ก แบล็ก
โธมัส จอห์น แบล็ก (Thomas John Black) เกิดวันที่ 28 สิงหาคม ค.ศ. 1969 ที่ แซนตามอนิกา​ รัฐแคลิฟอร์เนีย สหรัฐ เป็นนักแสดงชาวอเมริกันเชื้อสายยิว​ ดาราตลก และนักดนตรี เขามีวงดนตรีกึ่งตลกกึ่งเฮฟวี่เมทัล คู่ดูโอกับไคล์ แกส ที่ชื่อ เทเนเชียส ดี. มีผลงานอัลบั้ม 2 อัลบั้ม และยังมีผลงานภาพยนตร์ด้วย เขายังเคยได้รับการเสนอชื่อเข้าชิงรางวัลลูกโลกทองคำด้วย
ทางรถไฟ
ประวัติรางรถไฟ
ทางรถไฟแรกที่นำหัวรถจักรไอน้ำมาใช้คือรถไฟสาย สตอกตัน-ดาร์ลิงตัน (Stockton and Darlington) ในภาคเหนือของประเทศอังกฤษ โดยเปิดให้บริการเมื่อ 25 สิงหาคม พ.ศ. 2368 (ต้นรัชกาลที่ 3) ต่อจากนั้นก็มีทางรถไฟอีกหลายสายเติบโตขึ้นตามมา เช่นสายลิเวอร์พูล-แมนเชสเตอร์ ต่อจากนั้นทางรถไฟจึงแพร่หลายทั่วเกาะอังกฤษและต่อมาทั่วโลก
ไรแบ็ก
ไรแบ็ก แอลเลน รีฟส์ (Ryback Allen Reeves; November 10, 1981) เป็นนักมวยปล้ำอาชีพชาวอเมริกันเจ้าของวลี "Feed Me More" อดีตแชมป์อินเตอร์คอนติเนนทัล และอดีตสมาชิกกลุ่มเดอะเน็กซัส เคยเข้าร่วมประกวดทัฟ อีนัฟซีซั่น4 และNXTซีซั่น1 และได้ร่วมฝึกทักษะมวยปล้ำกับค่ายต่างๆ รวมถึงFCWค่ายลูกของWWE
ประวัติ
ปี 2013 ได้เปิดศึกกับเดอะชีลด์ ในรอว์ 4 กุมภาพันธ์ ซีนา,ไรแบ็กและเชมัสออกมาล้อมเดอะชีลด์เอาไว้ ทำให้เดอะชีลด์วิ่งหนีไปทางหลังเวที แต่แรนดี ออร์ตันนำทัพนักมวยปล้ำออกมาขวางเอาไว้ เดอะชีลด์เลยโดนทีมซีนาอัดจนน่วม ก่อนที่จะหนีไปทางอัฒจรรย์ ในรอว์ 11 กุมภาพันธ์ หลังจากไรแบ็ก,ซีนาและเชมัสเอาไมค์มาพูดโดยไรแบ็กบอกว่าเดอะชีลด์จะต้องตกเป็นเหยื่อของเขา คืนเดียวกันเดอะชีลด์ออกมาท้าทายกลุ่มของซีนา ปรากฏว่าไฟในสนามดับ แล้วกลุ่มของซีนาก็ออกมาไล่อัดเดอะชีลด์จนหนีกระเจิง ในอิลิมิเนชั่น แชมเบอร์ (2013)ก็แพ้ให้เดอะชีลด์ ในเรสเซิลเมเนีย ครั้งที่ 29แพ้ให้มาร์ก เฮนรี ในรอว์คืนต่อมาหลังจากที่แชมป์ WWE จอห์น ซีนาชนะเคาท์เอาท์มาร์ก เฮนรี เฮนรีขึ้นมาอัดซีนาแล้วจับใส่ World Stornges Slam เฮนรีเอาเข็มขัดแชมป์มาชูเล่น แต่ไรแบ็กออกมาจัดการเฮนรีจนหนีไป ไรแบ็กฉลองกับซีนาบนเวทีแต่แล้วก็หักหลังซีนาก่อนจะจับใส่ Shellshocked จากนั้นก็เอาเข็มขัดมาชู และกลายมาเป็นฝ่ายอธรรม ในเอ็กซ์ตรีมรูลส์ (2013)ได้ชิงแชมป์กับซีนาแบบลาสแมนสแตนดิ้ง ปรากฏว่าไม่มีคำตัดสิน โดยไรแบ็กจับซีนาพุ่งชนทะลุมินิตรอนเข้าไปนอนกองกันอยู่ข้างใน กรรมการเห็นท่าไม่ดีเลยยุติแมตช์ ในรอว์ 20 พฤษภาคม ไรแบ็กออกมายืนบนรถพยาบาล บอกว่าซีนาแม้จะเป็นแชมป์อยู่แต่ก็ต้องถูกหามออกไปจากสนาม ถึงแม้ว่ามันจะปฏิเสธที่จะขึ้นรถพยาบาล แต่คราวหน้ามันจะไม่มีทางปฏิเสธได้แน่นอน เพราะเขาจะท้าเจอกับซีนาแบบยัดรถพยาบาลในเพย์แบ็ค (2013) ในรอว์ 27 พฤษภาคม ซีนาออกมาและบอกว่าจะมีการเปลี่ยนแปลงเป็นแบบนรก3ขุม ทั้งคู่จะต้องปล้ำ3แมตช์ติดกัน จะมีกติกาเงื่อนไขพิเศษแตกต่างกันโดยมีลัมเบอร์แจ็ก, จับฟาดใส่โต๊ะ และจับใส่รถพยาบาล ผู้ที่ได้แชมป์จะต้องชนะ2ใน3แมตช์ สุดท้ายก็แพ้ให้ซีนา
แอนนา ป็อปเปิลเวลล์
ชีวิตส่วนตัว
แอนนา ป็อปเปิลเวลล์ มีพี่น้องสามคน แอนนาเป็นพี่คนโต และมีน้องชายอีกสองคนชื่อว่า "แจ็ค" (เกิดเมื่อปี 1990) และ "เฮนรี่" (เกิดเมื่อปี 1996) เธอเป็นลูกสาวของนายแอนดรู ป็อปเปิลเวลล์ กับ ด็อกเตอร์ ดีบาร์ โลร์มัส แอนนาเข้าเรียนที่โรงเรียนนอร์ท ลอนดอนวิทยาลัย และเป็นนักศึกษาในปี ค.ศ. 2006 - ค.ศ. 2007 และ ในปี ค.ศ. 2007 เธอได้เข้าเรียนที่มหาวิทยาลัยแม็คดาเลนส์ อ็อกฟอร์ด ในปีเดียวกัน แอนนาได้รับรางวัล เดอะ คัพเพอร์ ไพรซ์ จากเรื่อง Five Kinds of Silence
การงาน
ภาพยนตร์ทั้งสองเรื่อง เธอได้แสดงคู่กับวิลเลียม มอสลีย์,สแกนดาร์ คีย์เนส และ จอร์จี เฮนลีย์ แต่ในเรื่อง อภินิหารตำนานแห่งนาร์เนีย ตอน เจ้าชายแคสเปี้ยน เธอก็ได้แสดงคู่กับ เบ็น บานส์ ด้วย
นาตาชา เปลี่ยนวิถี
นาตาชา เปลี่ยนวิถี ชื่อเล่นว่า แอนนา เกิดวันที่ 29 กุมภาพันธ์ พ.ศ. 2511 เป็นนางแบบและนักแสดงชาวไทย นาตาชาเดิมนับถือศาสนาอิสลาม บิดาชื่อ เกชา เปลี่ยนวิถี อาชีพนักแสดง มารดาชื่อ อนงค์ เปลี่ยนวิถี
พรรคเพื่อฟ้าดิน
พรรคเพื่อฟ้าดิน ก่อตั้งโดย ร้อยตำรวจเอก ดร.นิติภูมิ นวรัตน์ จดทะเบียนกับสำนักงานคณะกรรมการการเลือกตั้ง (กกต.) ในชื่อ พรรคสหกรณ์ เมื่อวันที่ 5 เมษายน พ.ศ. 2543 แต่ ร.ต.อ.นิติภูมิ ต้องเดินทางไปต่างประเทศ จึงโอนการดำเนินการให้กลุ่มสันติอโศกดำเนินการต่อ จึงเปลี่ยนชื่อมาเป็น พรรคเพื่อฟ้าดิน อย่างในปัจจุบัน
เขตเซนต์ลู้ก
เซนต์ลู้ก (Saint Luke) เป็นหนึ่งในสิบเขตของประเทศดอมินีกา มีอาณาเขตติดต่อกับเขตเซนต์จอร์จ (ทางทิศเหนือ) เขตเซนต์แพทริก (ทางทิศตะวันออก) และเขตเซนต์มาร์ก (ทางทิศใต้) ด้วยประชากรเพียง 1,668 คน เขตเซนต์ลู้กจึงเป็นหนึ่งในเขตที่มีประชากรน้อยที่สุดในประเทศ ซึ่งอาศัยอยู่บนเนื้อที่เพียง 7.77 ตารางกิโลเมตร (3 ตารางไมล์) มีเมืองเพียงเมืองเดียวคือปวงต์มีแชล (ลาปวงต์)
การหลั่งนอกช่องคลอด
การหลั่งนอกช่องคลอด หรือ การหลั่งนอก  (coitus interruptus, withdrawal method) เป็น วิธีการคุมกำเนิด โดยการที่ฝ่ายชายถอนอวัยวะเพศออกจากช่องคลอดขณะกำลังร่วมเพศ ก่อนที่จะถึงจุดสุดยอด และก่อนหลั่งน้ำอสุจิ จากนั้นจึงหลั่งน้ำอสุจินอกช่องคลอดเพื่อหลีกเลี่ยงการผสมเชื้อ
ประวัติ
หลังการล่มสลายของจักรวรรดิโรมันในช่วงศตวรรษที่ 5 หลักปฏิบัติด้านการคุมกำเนิดไม่ได้ถูกใช้ในยุโรป ยกตัวอย่างเช่น การใช้วงแหวนพยุงในช่องคลอดไม่ได้อยู่ในบันทึกจนศตวรรษที่ 15 หากการหลั่งนอกถูกใช้ในจักรวรรดิโรมัน ความรู้เกี่ยวกับหลักปฏิบัติอาจสูญหายไปเมื่อจักรวรรดิล่มสลาย
ข้อดี
ข้อดีของการหลั่งนอกอยู่ที่การที่คนซึ่งคัดค้าน หรือไม่อาจเข้าถึงการคุมกำเนิดแบบอื่น สามารถใช้ได้ บางคนให้ความนิยมกับวิธีนี้เนื่องจากไม่มีผลกระทบกับฮอร์โมน และยังสามารถทำให้ได้รับประสบการณ์ที่เต็มที่ และ "รู้สึก" ถึงคู่นอนได้มากกว่า อีกเหตุผลที่วิธีนี้ได้รับความนิยมได้แก่ การที่เป็นวิธีที่ไม่มีค่าใช้จ่าย ไม่ต้องการอุปกรณ์เพิ่มเติม ไม่มีผลทางกายภาพ และสามารถทำได้โดยปราศจากใบสั่งหรือคำแนะนำทางการแพทย์ และยังไม่กีดขวางการกระตุ้น
อาลี ซัซโตรอามีโจโย
ประวัติ
หลังจากพ้นจากตำแหน่ง ช่วง พ.ศ. 2500–2503 ซัซโตรอามีโจโยไปเป็นเอกอัครราชทูตประจำกรุงวอชิงตัน ดี.ซี. และได้เป็นประธานพรรคระหว่าง พ.ศ. 2503–2509 แต่อำนาจที่แท้จริงเป็นของซูการ์โน และซัซโตรอามีโจโยก็สนับสนุนซูการ์โนอย่างใกล้ชิด จนนายพลซูฮาร์โตปฏิวัติ ซัซโตรอามีโจโยจึงถูกกดดันให้ลาออกจากประธานพรรค เขาถึงแก่กรรมเมื่อ 13 มีนาคม พ.ศ. 2518 ที่จาการ์ตา ขณะอายุ 72 ปี
คิลบิล
Chapter 2 : Blood Splattered Bride
ย้อนกลับไปยังเหตุการณ์สังหารหมู่ในโบสถ์ โดย เดอะไบรด์ เป็นผู้เดียวที่รอดชีวิตจากเหตุการณ์นั้น จากนั้นเธอก็ถูกนำตัวส่งโรงพยาบาลและนอนเป็นเจ้าหญิงนิทรา ทันใดนั้น แอวล์ ไดร์เวอร์ (แดรีล ฮันนาห์) ก็ปรากฏตัวพร้อมกับชุดนางพยาบาลและชุดเข็มฉีดยากับยาพิษ แต่ บิวล์ ได้โทรมาห้ามก่อนที่แอลล์จะฆ่าเดอะ ไบรด์
Chapter 7 : Lonely Grave of Paula Schulz
เมื่อบั๊คกลับมาถึงรถบ้าน เดอะไบรด์ก็เปิดเผยตัวและเข้าจู่โจม แต่บั๊ดรู้ทันเธอก่อน เดอะไบรด์จึงโดนยิงเข้าเต็มอก แต่เพราะบั๊ดใช้เกลือสินเธาว์แทนกระสุนจริงจึงทำให้เธอไม่ตาย จากนั้นบั๊ดจึงยึดดาบของเธอและโทรศัพท์บอกแอลล์เพื่อขายดาบของเดอะไบรด์ที่ฮันโซตีขึ้นมาใหม่ที่ว่านี้ในราคา 1 ล้านเหรียญ จากนั้นจึงเอาตัวเดอะไบรด์เอาไปฝังในสุสานเท็กซัส โดยฝังในหลุมศพของ "พอลล่า ชูลซ์ท"
รัฐธรรมนูญตองงา
รัฐธรรมนูญแบ่งเนื้อหาออกเป็น 3 ส่วน ส่วนแรกกล่าวถึงการประกาศสิทธิมนุษยชนให้กับชาวตองงา ส่วนที่สองกล่าวถึงแบบรูปของรัฐบาลและส่วนที่สามกล่าวถึงกฎหมายเกี่ยวกับการถือครอง การสืบทอดและการขายที่ดิน
การจัดอันดับของจุฬาลงกรณ์มหาวิทยาลัย
คอกโครัลลีไซมอนส์
QS World โดยจุฬาลงกรณ์มหาวิทยาลัย ได้รับการจัดให้เป็นมหาวิทยาลัยอันดับ 1 ของประเทศไทย และเป็นอันดับที่ 245 ของโลก
เทโมซิลลิน
เทโมซิลลิน (Temocillin)
กองทัพมด
(สัตววิทยา)|กองทัพมด]] (army ant, legionary ant หรือ Marabunta), คำเรียกบรรดามดจำนวนมากกว่าสองร้อยสายพันธุ์และเชื้อสายต่างกัน ที่เรียกเช่นนั้นเพราะเหล่ามดมักพากันออกหาอาหารกันเป็นกลุ่มใหญ่โตราวกองทัพTHEY GO LIKE A TEAM
การขาดแอนโดรเจน
การรักษา
องค์การอาหารและยาสหรัฐ (FDA) รายงานในปี 2558 ว่า ทั้งประโยชน์และความปลอดภัยในการรักษาด้วยฮอร์โมนเทสโทสเตอโรนสำหรับผู้ที่มีระดับฮอร์โมนต่ำเนื่องจากอายุยังไม่ชัดเจน และ FDA ก็บังคับบริษัทจำหน่ายเทสโทสเตอโรนให้พิมพ์คำเตือนว่า ยามีโอกาสเพิ่มความเสี่ยงกล้ามเนื้อหัวใจตายเหตุขาดเลือดและโรคหลอดเลือดสมอง
ตาฮีตี (แก้ความกำกวม)
ตาฮีตี (Tahiti) อาจหมายถึง
จรูญวิทย์ พัวพันวัฒนะ
จรูญวิทย์ พัวพันวัฒนะ หรือ บิว จรูญวิทย์ หรือรู้จักกันในชื่อ บิว เดอะวอยซ์ ปัจจุบันอายุ  ปี เป็นนักร้องที่เป็นที่รู้จักจากรายการ เดอะวอยซ์ไทยแลนด์ ซีซั่นที่ 3 ทีมโค้ชโจอี้ บอย ในการแข่งขันสามารถผ่านไปได้ถึงรอบชิงชนะเลิศหรือ Final Round โดยได้รับตำแหน่งรองชนะเลิศอันดับที่ 2 จากการประกวด เนื่องจากมีลีลาท่าทางการร้องถูกใจผู้ชมทางบ้าน การบิดเกร็งของใบหน้าและลำคอ ปัจจุบันสำเร็จการศึกษาจาก คณะโบราณคดี มหาวิทยาลัยศิลปากร วิชาเอกมานุษยวิทยา วิชาโทภาษาอังกฤษ และมีผลงานเพลงในชื่อเพลง "อยู่อย่างเสือ" ซึ่งเป็นเพลงประกอบละครเรื่อง กระตุกหนวดเสือ ทางสถานีวิทยุโทรทัศน์ไทยทีวีสีช่อง 3
มารีนา ออฟสยันนีโควา
มารีนา วลาดีมีรอฟนา ออฟสยันนีโควา (Мари́на Влади́мировна Овся́нникова; ตคาชุค (Ткачу́к)) เป็นโปรดิวเซอร์รายการโทรทัศน์ชาวรัสเซียที่เคยทำงานให้กับช่องหนึ่งรัสเซียซึ่งเป็นช่องที่มีคนดูมากที่สุดเป็นอันดับสองของรัสเซีย เธอทำงานให้กับรายการ เวรียเมีย ซึ่งเป็นรายการข่าวภาคค่ำของรัสเซียตั้งแต่ต้นคริสต์ทศวรรษ 2000 ใน ค.ศ. 2022 เธอขัดจังหวะการออกอากาศข่าวโทรทัศน์รัสเซียที่รัฐควบคุมเพื่อประท้วงการรุกรานยูเครนของรัสเซีย ซึ่งทำให้กลายเป็นหัวข้อข่าวต่างประเทศ เธอถูกจับกุมโดยไม่ได้รับอนุญาตให้พบทนาย ถูกปรับ และถูกปล่อยตัวในภายหลัง
ชีวิตช่วงต้นและอาชีพ
ออฟสยันนีโควา เกิดใน ค.ศ. 1978 ที่ออแดซา ประเทศยูเครน แม่ของเธอเป็นชาวรัสเซีย และพ่อของเธอเป็นชาวยูเครน ออฟสยันนีโควาสำเร็จการศึกษาจากมหาวิทยาลัยรัฐคูบาน และต่อมาจากวิทยาลัยเศรษฐกิจแห่งชาติและรัฐประศาสนศาสตร์ประธานาธิบดีรัสเซีย (RANEPA) เธอทำงานให้กับบรรษัทกิจการวิทยุโทรทัศน์แห่งสหพันธรัฐรัสเซีย (VGTRK) ตั้งแต่ ค.ศ. 1997 เธอเป็นนักข่าวของสถานีโทรทัศน์คูบาน (บริษัทในเครือของ VGTRK) และเป็นที่ชื่นชอบของหัวหน้าวลาดีมีร์ รูนอฟ ซึ่งอ้างว่าได้ช่วยให้เธอเข้าสู่วิทยาลัยเศรษฐกิจแห่งชาติและรัฐประศาสนศาสตร์ ในตอนต้นคริสต์ทศวรรษ 2000 หลังจากย้ายไปกรุงมอสโก เธอได้รับการว่าจ้างให้เป็นผู้จัดรายการข่าว เวรียเมีย ซึ่งเป็นรายการข่าวภาคค่ำของช่องหนึ่งรัสเซีย ต้องขอบคุณสามีของเธอ อีกอร์ ออฟสยันนีคอฟ ซึ่งปัจจุบันเป็นผู้อำนวยการของรัสเซียทูเดย์ ใน ค.ศ. 2002 เธอให้สัมภาษณ์กับเว็บไซต์ข่าว Yuga.ru
การประท้วงต่อต้านสงคราม
ในตอนต้น ออฟสยันนีโควาสนับสนุนวลาดีมีร์ ปูติน แต่ภาพสงครามในยูเครนได้นำความทรงจำของสงครามที่เธอประสบมาในวัยเด็กในเชชเนียกลับมา เธอวางแผนที่จะประท้วงใกล้เครมลิน แต่ภายหลังตัดสินใจว่ามันไม่มีประโยชน์อะไรมากนัก
วันที่ 14 มีนาคม ค.ศ. 2022 ระหว่างการถ่ายทอดสดที่เกี่ยวข้องกับการบุกโจมตียูเครนของรัสเซียในรายการข่าวภาคค่ำ เวรียเมีย ซึ่งมีผู้ชมหลายล้านคน เธอปรากฏตัวขึ้นหลังผู้ประกาศข่าวเยกาเจรีนา อันเดรเยวา โดยถือโปสเตอร์ที่มีทั้งภาษารัสเซียและภาษาอังกฤษระบุว่า:
ออฟสยันนีโควาตะโกนว่า:
เอ็กซ์เอฟแอล (2020)
ภายหลังจากที่การแข่งขันผ่านไป 5 สัปดาห์หลังจากเริ่มแข่งขันในฤดูกาล 2020 การดำเนินการของลีกค่อย ๆ ปิดลงเนื่องจากการการระบาดทั่วของโควิด-19 ในสหรัฐอเมริกา โดยได้ยื่นขอล้มละลายเมื่อวันที่ 13 เมษายน ต่อมาในเดือนสิงหาคมปี 2020 นักแสดงและอดีตนักมวยปล้ำของ WWE ดเวย์น จอห์นสัน พร้อมพันธมิตรทางธุรกิจและอดีตภรรยาอย่างดานี การ์เซีย และเรดเบิร์ด แคปปิตอล พาร์ทเนอร์ ได้ร่วมกันเข้าซื้อ XFL ในราคา 15 ล้านเหรียญดอลลาร์สหรัฐ โดยลีคมีกำหนดกลับมาแข่งขันต่อในวันที่ 18 กุมภาพันธ์ 2023
XFL เริ่มดำเนินการในระหว่างช่วงฤดูหนาวถึงช่วงต้นของฤดูใบไม้ผลิในสหรัฐอเมริกา ภายหลังจากสิ้นสุดฤดูกาลของ NFL และก่อนเริ่มฤดูกาลของUnited States Football League (USFL) โดย XFL มีความร่วมมือด้านบุคลากรของผู้เล่นกับ Indoor Football League (IFL) ซึ่งในทางพฤตินัยถือว่าเป็นลีคระดับรองของ XFL อีกต่อหนึ่ง
แม่น้ำลี้
น้ำแม่ลี้ หรือ แม่น้ำลี้ เป็นแม่น้ำสำคัญในจังหวัดลำพูน ต้นกำเนิดจากดอยขุนแม่กวง ในอำเภอทุ่งหัวช้าง ไหลผ่านอำเภอลี้ อำเภอบ้านโฮ่ง และอำเภอแม่ทา ไหลลงสู่แม่น้ำปิงที่อำเภอเวียงหนองล่อง มีความยาวทั้งสิ้น 210 กิโลเมตร
กิ้งก่า
ปัจจัยการเปลี่ยนสีของกิ้งก่า
กิ้งก่า สามารถเปลี่ยนสีเพื่ออำพรางตัว  ซึ่งเป็นความเข้าใจแบบผิดๆ แต่ความจริงแล้วปัจจัยที่ทำให้กิ้งก่าเปลี่ยนสีนั่นคือ การควบคุมอุณหภูมิร่างกาย  เนื่องจาก กิ้งก่าไม่สามารถสร้างความร้อนในร่างกายได้   และอีกปัจจัยหนึ่งคือด้านอารมณ์ อย่างเช่นในภาวะปกติผิวหนังของ กิ้งก่าคามิเลี่ยน จะแสดงสีเขียว ในขณะที่โกรธจะแสดงสีเหลือง สดใส
โปรเตสแตนต์
นิกายลูเทอแรน
นิกายลูเทอแรน (Lutheranism) เป็นผลจากการปฏิรูปศาสนาของลูเทอร์ แม้เขาต้องลี้ภัย แต่ทำให้มีเวลาแปลพันธสัญญาใหม่เป็นภาษาเยอรมัน และได้เขียนเกี่ยวกับพิธีกรรมรวมทั้งศีลศักดิ์สิทธิ์เป็นภาษาเยอรมัน เพื่อให้ชาวบ้านและคนทั่วไปสามารถเข้าใจหลักคำสอนและพิธีกรรม ซึ่งแต่เดิมมาเขียนเป็นภาษาละติน จึงยากแก่การสื่อความหมายให้เข้าถึงได้ จึงรู้ได้เฉพาะปัญญาชน นักบวช และนักศาสนาเท่านั้น
ผลงานของลูเทอร์นี้ ได้สร้างคุณประโยชน์ แก่ผู้ที่ไม่รู้ภาษาละติน ได้มีโอกาสเข้าใจแก่นแท้ของศาสนาคริสต์ได้ด้วยตนเอง ซึ่งตรงกับจุดประสงค์ของลูเทอร์ ที่ต้องการให้บุคคลสามารถ รับผิดชอบใน ความเชื่อของตน โดยไม่ต้องอาศัยบุคคลที่ 3 เช่น นักบวช กฎเกณฑ์ต่าง ๆ ในศาสนา เป็นเพียง สิ่งเปลือกนอก ที่ไม่สำคัญเท่ากับการที่บุคคลนั้นได้เผชิญหน้าต่อพระพักตร์พระเจ้าด้วยตนเอง นิกายนี้ จึงได้ตัดประเพณี พิธีกรรม ตลอดจนพิธีศักดิ์สิทธิ์บางเรื่องออกไปเหลือแต่พิธีบัพติศมาและพิธีมหาสนิทศักดิ์สิทธิ์ และสนับสนุนให้บุคคลเอาใจใส่ต่อคัมภีร์ไบเบิลซึ่งเชื่อว่าเป็นพระวจนะของพระเจ้า ที่ทำให้มนุษย์เข้าถึงความรอดส่วนบุคคล ภายในโบสถ์ของโปรเตสแตนต์ จึงไม่มีรูปเคารพ และศิลปกรรมที่ตกแต่ง ดังเช่น โบสถ์คาทอลิก บนแท่นบูชามีเพียงพระคัมภีร์เท่านั้น ที่เป็นสื่อกลางระหว่างมนุษย์กับพระเจ้า ส่วนอื่น ๆ ที่นอกเหนือไปจากนี้เป็นเพียง เปลือกนอกที่มาจากตัณหาของมนุษย์ และทำให้เราเกิดความยึดถือ ยึดติด ไม่สามารถเข้าถึงพระเจ้าได้
นิกายเพรสไบทีเรียน
นิกายเพรสไบทีเรียน (Presbyterian) ก่อตั้งในช่วงปี ค.ศ. 1530 โดย ฌ็อง กาลแว็ง เป็นนิกายที่แยกย่อยมาจากโปรเตสแตนต์ มีคณะธรรมกิจที่ได้มาจากการเลือกตั้ง เป็นผู้ดูแลสมาชิกคริสตจักรและเป็นผู้ตัดสินใจต่าง ๆ เพรสไบทีเรียนมีความเชื่อเช่นเดียวกับโปรเตสแตนต์อีกหลายๆคณะ คือเชื่อในพระเจ้าตรีเอกานุภาพ คือ พระบิดา พระบุตร พระวิญญาณบริสุทธิ์ เน้นการศึกษาพระวจนะ และเน้นเนื้อหาของพระคัมภีร์เป็นสำคัญ โดยส่วนใหญ่จะเน้นการนมัสการที่เรียบง่าย ไม่ได้เน้นเรื่องของการพูดภาษาแปลก ๆ หรือการอัศจรรย์ ส่วนมากคริสตจักรเพรสไบทีเรียนจึงมักจะนมัสการอย่างสุภาพเรียบร้อย เงียบ ๆ และไม่โลดเต้นมากนัก ในพิธีบัพติสมานั้นแตกต่างจากของแบปทิสต์ คือส่วนใหญ่ใช้การ พรมน้ำ มากกว่า การจุ่มทั้งตัว เนื่องจากไม่ได้มองว่าเป็นสิ่งที่ต้องยึด จึงสามารถพรมหรือจุ่มก็ได้แล้วแต่สถานที่ของคริสตจักรนั้น ๆ จะอำนวย
ประเทศพม่าในพาราลิมปิกฤดูร้อน 2016
ประเทศพม่า เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติพม่าเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 2 ชนิดกีฬา
โรคนอนชักนำโดยกาเฟอีน
การบริโภคกาเฟอีนมากเกินอาจทำให้เกิดภาวะพิษ ซึ่งกำหนดด้วยอาการอยู่ไม่สุข กายใจไม่สงบ ตื่นเต้น คำพูดหรือความคิดวนเวียน และการนอนไม่หลับ แม้แต่กาเฟอีนขนาดเท่ากับกาแฟแก้วเดียว ก็สามารถทำให้นอนหลับช้าและลดคุณภาพการนอนโดยเฉพาะระยะหลับลึกที่ไม่ใช่ REM sleep กาเฟอีนขนาดเดียวกันในตอนเช้าก็ยังสามารถมีผลเช่นนี้ในคืนนั้น ดังนั้น หลักอนามัยในการนอนอย่างหนึ่งที่ทำได้ก็คือหยุดบริโภคกาเฟอีน